proxectonos/corpus_dominio_legal_administrativo_tmp huggingface dataset:
13/01/2014 | Administración LocalMunicipal
Mugardos
Anuncio de cobranza do padrón de taxas polo subministro de auga, recollida de lixo e sumidoiros do cuarto trimestre do ano 2013

Por resolución da Alcaldía de data 27 de decembro de 2013, aprobase o padrón cobratoria das taxas polo subministro de auga, recollida de lixo e sumidoiros do cuarto trimestre do ano 2013, que abrangue os meses de outubro-novembro-decembro e as liquidacións resultantes do mesmo, cos seguintes datos: Exposición: Expoñer ao público tódolos datos incorporados ao padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, polo prazo de quince días, contados dende o seguinte ao da publicación no BOP do presente anuncio, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Prazo de cobro.- O prazo de cobro en período voluntario será de dous meses contados a partir do día seguinte ó da finalización da exposición pública. Transcorrido este prazo a débeda resultante será esixida pola vía de constrinximento, co recargo, xuros de demora e costas de exacción que procedan, de acordo có previsto nos artigos 26 e 28 da Lei Xeral Tributaria. Os contribuíntes poderán efectua-lo pagamento da débeda tributaria do seguinte xeito: a) Nas oficinas de recadación municipal, sitas na Avda. de Galicia, 45 baixo, de luns a venres, en horario das 9 ás 14 horas. b) Domiciliando os recibos que serán cargados nas respectivas contas dos constribuíntes. Recursos.- Contra as liquidacións incorporadas ó padrón tódolos interesados poderán interpor RECURSO DE REPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo competente, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. Mugardos, 3 de xaneiro de 2014 O ALCALDE, ASDO) XOSÉ FERNÁNDEZ BARCIA
13/01/2014 | Administración LocalMunicipal
Zas
Anuncio licenza de apertura

Dona Angela Lorena Romocea Estepar solicitou neste concello unha licenza municipal para a “Proxecto de acondicionamento e apertura de local destinado a café-bar”: Actividade: “Bar, Café- Bar” Situación: Obispo Romero Lema, nº 7, baixo, Baio. O que se fai público co fin de que, quen se considere afectado pola actividade, poida examinar o expediente e expoñer, no seu caso, as alegacións ou observacións que considere convenientes, durante o prazo de DEZ (10) DÍAS, que se contarán dende o seguinte á inserción deste edicto no BOP. Zas, 26 de decembro de 2013. O alcalde, Manuel Muíño Espasandín.
13/01/2014 | Administración LocalMunicipal
Abegondo
Aprobación inicial da modificación da Ordenanza fiscal reguladora da taxa polo servizo de rede de sumidoiros e depuración

O Concello Pleno, en sesión ordinaria celebrada o día 26 de decembro de 2013 acordou a aprobación provisional da modificación da Ordenanza Fiscal reguladora da taxa pola prestación do servizo de rede de sumidoiros e depuración. En cumprimento do disposto no artigo 17.2 do Texto refundido da lei reguladora das facendas locais, aprobado polo Real decreto lexislativo 2/2004, do 5 de marzo, sométese o expediente a información pública polo prazo de trinta días a contar dende o seguinte á inserción deste anuncio no Boletín Oficial da Provincia, aos efectos de que os interesados poidan examinar o expeidente e presentar as reclamacións que estimen oportunas. Se transcorrido o dito prazo non se presentaron reclamacións, consideraráse aprobado definitivamente o acordo de aprobación provisional. Abegondo, 26 de decembro de 2013. O Alcalde-Presidente, José Antonio Santiso Miramontes.
13/01/2014 | Administración LocalMunicipal
Ferrol
Unidade de Contratación
Anuncio de modificación puntual da Mesa de Contratación Permanente do Concello de Ferrol

A Xunta de Goberno Local na sesión celebrada o día 23/12/2013 examinada a proposta que eleva a oficial maior, adoptou entre outros, os seguintes acordos: Modificar puntualmente e para o expediente de Contratación da xestión de servizo público mediante concesión denominado Servizo de xestión e mantemento do sistema de bicicletas de uso público dos Concellos de Ferrol e Narón (AV 03106 13/39) a composición da Mesa de Contratación do Concello de Ferrol cuxa competencia é de Xunta de Goberno Local co obxecto de incluír nela, como vogais, a dous representantes do Concello de Narón: -Don Ignacio Mazaira Garro: xefe Sección Contratación -Dona Miren Matxalen Acebes Gonzalez Aller: técnica de Medio Ambiente Publicar o correspondente anuncio de modificación puntual da composición da Mesa de Contratación Permanente do Concello de Ferrol no Perfil do contrante e no BOP. Ferrol, 23 de decembro de 2013 O alcalde, José Manuel Rey Varela
13/01/2014 | Administración LocalMunicipal
Carballo
Anuncio de interposición de recurso contencioso-administrativo

Con motivo do recurso contencioso administrativo interposto por DªJoana Mirna Elizabeth Gutierrez del Alamo Riouch, contra o Concello de Carballo, por inactividade na execución da resolución ordenada con data 10/10/2011, a D. John Manuel Eciolaza Soca, como presidente da comunidade de usuarios de augas “Fonte do Braño do Canedo” da parroquia de Bértoa, que se tramita no Xulgado do Contencioso Administrativo nº 3 da Coruña, Procedemento Abreviado 0000202/2013, ordenouse a remisión do expediente a dito xulgado e notificar aos interesados emprazándoos conforme ao disposto no artigo 49 da Lei 29/1998. Polo presente emprázase aos que poidan considerarse interesados no expediente de referencia co fin de que, de conformidade co art.49 da Lei 29/1998, poidan personarse no procedemento como demandados no prazo de 9 días contados a partir do seguinte ó da publicación deste anuncio no BOP. Carballo, 27 de decembro de 2013 O alcalde Evencio Ferrero Rodríguez
13/01/2014 | Administración LocalMunicipal
Lousame
Publicación aprobación inicial da “Ordenanza municipal de protección de datos de carácter personal do Concello”

O Pleno do Concello en sesión de data 19 de decembro de 2013, acordou aprobar inicialmente a modificación dos ficheiros nº 17, 18 e 20 da “Ordenanza municipal de protección de datos de carácter persoal do Concello de Lousame”. O acordo estará exposto ó público durante trinta días hábiles tal como dispón o art.49 da Lei 7/1985, de 2 de abril, reguladora das bases do réxime local, e o expediente administrativo poderá ser examinado na Secretaría do Concello para que, durante o mesmo prazo, os interesados poidan presentar as reclamacións que estimen oportunas. Se non se presentasen reclamacións entenderase definitivamente adoptado o acordo, procedéndose a publicación do texto íntegro da modificación da Ordenanza. Lousame, 20 de decembro de 2013. A alcaldesa. Asdo.: Mª Teresa Villaverde Pais.
17/01/2014 | Administración LocalMunicipal
Neda
Exposición pública padrón auga e saneamento 4º trimestre 2013

A Xunta de Goberno Local deste Concello, na sesión do día 9 de xaneiro 2014, acordou aprobar o padrón de contribuíntes pola taxa de subministración de auga potable e sumidoiros e demais conceptos que integran o resumo, correspondente ó 4º trimestre do 2013 sendo este o seguinte: A medio do presente edicto exponse ó público, polo prazo de QUINCE días hábiles, dende a correspondente publicación, o padrón de contribuíntes comprensivo das liquidacións sinaladas, as cales servirán de notificación colectiva a tódolos contribuíntes nos termos establecidos no artigo 102.3 da Lei 58/2003, de 17 de decembro, Xeral Tributaria. Para o cobramento dos citados tributos a empresa AQUAGEST remitirá ó enderezo dos contribuíntes un recibo co obxecto de que o seu importe sexa ingresado, tal como se establece no indicado recibo. Os contribuíntes que teñan domiciliado o pagamente nunha entidade financeira, os recibos seránlles cargados no conta por eles indicada, tanscorridos QUINCE DIAS despois de iniciado o período de cobramento. Transcorridos estes prazos iniciarase o período executivo e a débeda resultante esixirase polo procedemento de constrinximento, longo de devenga-lo recargo de prema, xuros de mora e, no seu caso, as custas que se produzan. A repercusión do canon da auga poder ser obxecto de reclamación económico-administativa ante a xunta superior de facenda (Consellería de Facenda) no prazo de un mes desde que se entenda producida a notificación mediante padrón. Contra o presente acordó de aprobación das liquidacións incorporadas o padrón, os interesados poderán interpoñer recurso de resposición ante o órgano que dictou o acto, segundo o disposto no artigo 14.2 do texto refundido da Lei reguladora das facendas locais aprobado por RDL 2/2004, de 5 de marzo, no prazo de un mes contado dende o día seguinte ó remate da exposición ó público. A interposición do recurso non suspenderá a eficacia das liquidacións correspondentes, agas que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no parzo de un mes dende a súa interposición. Contra a desestimación do recurso de referencia poderase interponer recurso contencioso-administrativo ante o xulgado do contencioso-administrativo no prazo de dous meses dende a notificación da resolución expresa ou no de seis meses dende que se produza a desestimación presunta, tal como establece o artigo 46.1 da Lei 29/98, de 13 de xullo, reguladora da xurisdicción contencioso-administrativa. Tamén se poderá interponer calquera outro recurso que se estima convinte. Vila de Neda, 9 de xaneiro do 2014 O ALCALDE.- Asinado/José Ignacio Cabezón Lorenzo.
17/01/2014 | Administración LocalMunicipal
Outes
Anuncio do padrón de auga do 4º trimestre de 2013

A Xunta de Goberno Local deste Concello, en sesión de 30 de decembro de 2013 aprobou o padrón de contribuíntes da taxa polo servizo de subministro de auga potable do 4º trimestre de 2013, composto por un total de 1.341 recibos, comenzando por Tomasa Aleix Arrufi, Ramón, e rematando por Luisa Cecilia Es Salmi Atoche, Manuel. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao Padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 7 de febreiro ata o 7 de abril de 2014. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 10 de xaneiro de 2014. O Alcalde, Asdo.: Carlos Enrique López Crespo.
17/01/2014 | Administración LocalMunicipal
Corcubión
Anuncio de prórroga do orzamento do ano 2013 ao ano 2014

ANUNCIO DE PRÓRROGA DO ORZAMENTO DO ANO 2013 AO ANO 2014 O Sr. alcalde, con data 30 de decembro de 2013, ditou a resolución núm.593/2013, co seguinte acordo: PRIMEIRO.–A prórroga automática, a partir do 1 de xaneiro do 2014, dos créditos e previsións iniciais do orzamento municipal de 2013, de acordo co seguinte resumo por capítulos: SEGUNDO.–Proceder á publicación da presente resolución no BOP, dando traslado á Subdelegación do Goberno e á Xunta de Galicia. O que se publica para xeral coñecemento. Corcubión, 31 de decembro de 2013. O alcalde-presidente Francisco J. Lema Fuentes
17/01/2014 | Administración LocalMancomunidades
Mancomunidade Ría de Arousa-Zona Norte
Aprobación inicial da conta xeral do exercicio 2012

ANUNCIO DE EXPOSICIÓN Ó PÚBLICO DA CONTA XERAL DO EXERCICIO 2012 Formulada e rendida a conta xeral da Mancomunidade de Municipios Ría de Arousa zona Norte, correspondente ó exercicio de 2012, integrada polas contas e os estados ós que fai referencia o artigo 209 do R. D. L.2/2004, de 5 de marzo, texto refundido da Lei reguladora das facendas locais. A conta xeral foi informada favorablemente pola Comisión Xestora da Mancomunidade de municipios Arousa Norte en sesión realizada o día 14 de xaneiro de 2014, exponse ó público cos documentos que a xustifican, polo prazo de 15 días e oito máis, durante os cales, os interesados poderán presentar as reclamacións, reparos ou observacións que estimen convenientes, de conformidade co disposto no artigo 212.3 do citado texto legal e demais disposicións concordantes. Boiro, 14 de xaneiro de 2014. O presidente Adolfo Muíños Sánchez
17/01/2014 | Administración LocalMunicipal
A Laracha
Aprobación definitiva do límite de gasto non financeiro, do orzamento xeral e do cadro de persoal do concello da Laracha para o exercizo 2014

Tendo quedado definitivamente aprobados o límite de gasto non financeiro, o orzamento xeral e o cadro de persoal do Concello para o ano 2014, pola aprobación inicial polo Pleno da Corporación en sesión celebrada o día 17 de decembro de 2013, e polo transcurso dun período de exposición ó público de 15 días hábiles, en cumprimento do artigo 169.3 do Real Decreto Lexislativo 2/2004, polo que se aproba o Texto Refundido da Lei reguladora das Facendas Locais, faise público: PRIMEIRO.- Que o límite de gasto non financeiro do orzamento do Concello da Laracha para o exercicio 2013 ascende a 5.067.201,55 euros. SEGUNDO.- Que os Estados que se integran no Orzamento Xeral, tanto en gastos como en ingresos, a nivel de capítulos, ascenden ós importes que a continuación se expresan: TERCEIRO.- Que o Cadro de Persoal comprensivo dos postos de traballo reservados a funcionarios e persoal laboral é o seguinte: A) Postos de traballo reservados a funcionarios de carreira: B) Postos de traballo suxeitos á lexislación laboral: O que se fai público ós efectos previstos na citada lexislación, facendo constar que, contra a aprobación definitiva, quen teña a condición de interesado, poderá interpoñer directamente recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partires da aprobación definitiva. A Laracha, 15 de xaneiro de 2014 O ALCALDE JOSÉ MANUEL LÓPEZ VARELA
17/01/2014 | Administración LocalMunicipal
Vilarmaior
Aprobación de padrón fiscal

A Alcaldía deste concello o día 09 de xaneiro de 2014, aprobou o padrón de contribuíntes da taxa pola prestación do servizo municipal de saneamento de 2014. O citado padrón exponse ao público polo prazo de 15 días hábiles, contados a partir do seguinte ó da publicación deste anuncio no Boletín Oficial da Provincia. Durante dito prazo os interesados poderán examinalo e formular as reclamacións que estimen oportunas. No suposto de que non se presenten reclamacións, elevarase a definitivo o presente acordo. Vilarmaior, 09 de xaneiro de 2014. O ALCALDE, Carlos Vázquez Quintián.
17/01/2014 | Administración LocalMunicipal
Santiago de Compostela
Área de Servizos Sociais
Notificación de incoación de expedientes sancionadores

ANUNCIO NOTIFICACIÓN DE INCOACIÓN DE PROCEDEMENTO SANCIONADOR Iniciación de expedientes sancionadores Ao non ser posible a práctica de notificación da incoación dos procedementos sancionadores aos interesados que mais abaixo se indican, por causas non imputables a esta Administración, de conformidade co disposto nos artigos 59 e 61 da vixente Lei 30/92, do 26 de novembro, de réxime xurídico das administracións públicas e procedemento administrativo común, se pon de manifesto que os expedientes de cada un dos interesados atópanse a súa disposición na Concellería de Familia, Educación, Muller e Igualdade, Benestar Social e Maiores do Concello para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio no BOP para alegar canto consideren convinte e propoñer as probas que estimen oportunas, e significándolles que transcorrido o mesmo, a notificación entenderase producida a todos os efectos legais. No caso de non formular alegacións, a iniciación do expediente será considerada proposta de resolución, de acordo co art.13.2 do RD 1398/1993, do 4 de agosto, cos efectos previstos nos artigos 18 e 19 do citado RD. O que se publica para coñecemento dos interesados Santiago de Compostela, 09 de xaneiro de 2014. O vicesecretario P. D. a xefa de servizo da Área de Benestar Social Decreto da Alcaldía 03/01/2012 M.ª Erhard Niare Lamban
17/01/2014 | Administración LocalMunicipal
A Capela
Aprobación padrón de contribuíntes da taxa pola subministración de auga potable 4º trimestre, exercicio 2013

Por resolución desta alcaldía do día 7 de xaneiro de 2014, aprobouse o padrón de contribuíntes correspondente ao 4o trimestre do exercicio 2013 da taxa pola subministración de auga potable, mantemento de contadores e de acometidas, así como o correspondente canon da auga da Xunta de Galicia e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 9 de xaneiro de 2014 O alcalde, Manuel Meizoso López
17/01/2014 | Administración LocalMunicipal
O Pino
Información pública de instalación de estrutura mecánica para a producción e comercialización de caviar de caracol

EDICTO EXPEDIENTE DE AMPLIACIÓN DE EXPLOTACIÓN Téndose solicitado nesta Alcaldía por ICAVIAR. ICARACOL, S. L. licencia municipal de instalación de estructura metálica para a producción e comercialización de caviar de caracol no lugar de Amenal, en San Miguel de Pereira, deste termo municipal, cumprindo o disposto na lexislación de aplicación sométese a información pública por espazo de vinte días hábiles a fin de que durante o mesmo poda examinarse o expediente na Secretaría do Concello, polas persoas que dalgún xeito se consideren afectadas pola actividade que se pretende instalar e podan formular as alegacións que estimen oportunas. O Pino, 9 de xaneiro de 2014. Brian Kenneth Aparicio Pandiella O ALCALDE
17/01/2014 | Administración LocalMunicipal
Santiago de Compostela
Área de Servizos Sociais
Notificación de resolución de procedemento sancionador

ANUNCIO NOTIFICACIÓN RESOLUCIÓN DE PROCEDEMENTO SANCIONADOR Resolución de expediente sancionador No cumprimento do preceptuado no art.59, apartado 5.º, da vixente Lei 30/92, do 26 de novembro de réxime xurídico das administracións públicas e procedemento administrativo común, sobre notificacións de resolucións de imposición de sancións ós interesados intentada y no practicada, nos expedientes sancionadores que a continuación se relacionan, por infracción da normativa vixente en materia de DA ORDENANZA DE CONVIVENCIA, RESIDUOS E LIMPEZA VIARIA DO CONCELLO DE SANTIAGO DE COMPOSTELA aprobada por acordo do Pleno da Corporación o día 28/12/2006 (BOP da Coruña do 17/02/2007) e modificada por acordo do Pleno o día 23/12/2008 (BOP da Coruña do 17/04/2009), se procede a súa práctica mediante o anuncio no Boletín Oficial da Provincia e no taboleiro de edictos dos concellos de residencia, informándolles que a resolución é firme en vía administrativa e contra esta resolución poderá interpor recurso contencioso administrativo ante o Xulgado do Contencioso-Administrativo de Santiago de Compostela, no prazo de dous meses, contados a partires dio día seguinte da publicación da presente resolución, artigos 8 e 46 da Lei 29/1998, do 13 de xullo, reguladora da xurisdición contencioso-administrativa. Así mesmo, e con carácter previo á interposición do recurso contencioso administrativo poderá interpor, con carácter potestativo, recurso de reposición ante o propio órgano que ditou o acordo no prazo dun mes, en cuxo caso o prazo para a presentación do recurso contencioso administrativo empezará a contarse desde a notificación da resolución desestimatoria, si fora expresa, o despois da súa desestimación tácita, que se producirá si no prazo dun mes non se resolve o recurso de reposición interposto (Lei 4/1999, do 13 de xaneiro, pola que se modifica a Lei 30/1992, de réxime xurídico das administracións públicas e procedemento administrativo común. Igualmente advírteselles a posibilidade de interpor calquera outro recurso que estime pertinente O que se publica para coñecemento do interesado. Santiago de Compostela, 07 de xaneiro de 2014. O vicesecretario P. D. A xefa de servizo da Área de Benestar Social DEC 03/01/12 Alvaro Diego Ateba Ballester
17/01/2014 | Administración LocalMunicipal
Muros
Anuncio inicio expedientes de baixa de oficio no padrón de habitantes

De conformidade co disposto no artigo 72 do Regulamento de poboación e demarcación territorial das entidades locais, esta Alcaldía ditou, en data 20/11/2013, unha resolución pola que se inicia o expediente de baixa de oficio no Padrón Municipal de Habitantes a nome das persoas que se relacionan máis abaixo, polo incumprimento da lexislación vixente, ao figuraren empadroadas incumprindo os requisitos establecidos no artigo 54 do citado regulamento: Debido a que non foi posible practicar a notificación no enderezo das persoas interesadas, de conformidade co artigo 59.5 da Lei 30/1992, de 26 de novembro, ábrese un prazo de 15 días, contados desde o seguinte ao da publicación deste anuncio no Boletín Oficial da Provincia e no taboleiro de anuncios do concello, para que as persoas interesadas presenten ante esta Alcaldía as alegacións que consideren oportunas. De non presentar alegacións en prazo, procederase ás baixas de oficio das inscricións padroais unha vez recibido o informe favorable do Consello de Empadroamento. Muros, 8 de xaneiro de 2014 A alcaldesa Asdo. Caridad González Cerviño
17/01/2014 | Administración LocalMunicipal
Cambre
Vehículos abandonados

De conformidade co disposto nos artigos 59.4 e 61 da Lei 30/!992, do 26 de novembro, de réxime xurídico das administracións públicas e do procedemento administrativo común, por ser descoñecido o interesado no expediente de vehículos abandonados nº 18/2013, faise pública a resolución da alcaldía de data 12 de decembro de 2013 na que se acordou: Primeiro. Requerir ao titular do vehículo marca VOLKSWAGEN POLO, con placas de matrícula AM-463-HZ para que, dentro do prazo dun mes, a contar dende o seguinte ó da notificación da presente resolución, o retire do depósito municipal a donde foi trasladado tras levar máis dun mes no mesmo lugar, presentando signos de abandono, advertíndolle de que transcorrido o prazo dun mes dende a recepción deste requerimento sen que proceda á retirada, o vehículo pasará a te-la consideración de residuo sólido urbán e se procederá á súa eliminación de acordo coa normativa ambiental aplicable, de acordo cos Art.85 e 86 do Real Decreto Lexislativo 339/1990, de 2 de marzo, polo que se aproba o Texto Articulado da Lei sobre tráfico, circulación de vehículos a motor e seguridade vial. Segundo. Conceder audiencia ao interesado polo prazo de dez días contados a partir do seguinte ao recibo desta notificación para que realice as alegacións e presente os documentos e xustificacións que estime pertinentes, de acordo co Art.84 da Lei de réxime xurídico e procedemento administrativo común. Esta resolución non pon fin á vía administrativa, e por tratarse dun acto de trámite non cabe recurso contra a mesma, todo isto de acordo cos artigos 107 e seguintes da Lei 30/1992 de 26 de novembro. Cambre, 12 de decembro de 2013. O alcalde, Manuel Rivas Caridad.
17/01/2014 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-73/2013)

ANUNCIO DE LICITACIÓN (As-73/2013) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-73/2013.2. Obxecto do contrato: servizo técnico de apoio no ámbito da infraestrutura TI do Concello de A Coruña. Duración: dous anos, prorrogables por dous máis.3. Tramitación: ordinaria. Procedemento: aberto suxeito a regulación harmonizada.4. Orzamento base de licitación: 90.000 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Correo electrónico: contratacion@aytolacoruna. es. d) Enderezo: praza de María Pita, 1-2.º. 7. Clasificación: grupo V, subgrupo 2, categoría A e grupo V, subgrupo 5, categoría A.8. Presentación de proposicións: a) Prazo: ata as 13.00 horas do día 11 de febreiro de 2014. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 3 de xaneiro de 2014. O ALCALDE, P. D. A Tte. alcalde responsable de Facenda e Administración Pública Rosa M.ª Gallego Neira
17/01/2014 | Administración LocalMunicipal
Vilasantar
Delegación de funcións

ANUNCIO Delegación de funcións Por decreto de data 23 de decembro de 2013, esta alcaldía dispón que durante os días 26 de decembro de 2013 ao 3 de xaneiro de 2014, ambos incluídos, asuma as funcións de alcalde o tenente de alcalde, D. Óscar Vázquez Corral. O que se fai público en cumprimento do disposto no artigo 47.2 en relación co 44.2 do Regulamento de organización, funcionamento e réxime xurídico das entidades locais, aprobado por Real decreto 2.568/1986, do 28 de novembro. Vilasantar, 27 de decembro de 2013. O alcalde en funcións Robert Alexander Brooke Brugat
17/01/2014 | Administración LocalMunicipal
Oroso
Aprobacion definitiva liquidación definitiva rotonda N-550

Por Resolución da Alcaldía do 04/10/2013 aprobouse definitivamente a liquidación definitiva da obra Sistema Xeral Viario SXV-4 de construción dunha rotonda de conexión na N-550. Contra a dita resolución poderase interpoñer potestativamente recurso de reposición ante esta Administración no prazo dun mes ou recurso contencioso administrativo no prazo de dous meses perante os órganos competentes da Xurisdición Contencioso-Administrativa. Oroso, 19 de decembro de 2013. O ALCALDE-PRESIDENTE. Maria Jenny Fakiri Mendiaraz
17/01/2014 | Administración LocalMunicipal
Ordes
Corrección de erros

Corrección de erros O día 30 de decembro de 2013 publicouse no BOP n.º 247 o anuncio de aprobación definitiva de modificación de varias ordenanzas fiscais, pois ben, no último parágrafo anterior á inserción do texto íntegro das modificacións acordadas onde di: “Consonte dispón o apartado 4 do artigo 17 indicado, procédese de seguido á publicación do texto íntegro das modificacións acordadas, que entrarán en vigor o día 1 de xaneiro de 2013”, debe dicir: “Consonte dispón o apartado 4 do artigo 17 indicado, procédese de seguido á publicación do texto íntegro das modificacións acordadas, que entrarán en vigor o día 1 de xaneiro de 2014”. Ordes, 10 de xaneiro de 2014. O alcalde Manuel Regos Boquete
17/01/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Área de Réxime Interior
Resolución do 8 de xaneiro de 2014 da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiación e imposición de servidumes de paso, expediente 126/09Resolución do 8 de xaneiro de 2014 da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiación e imposición de servidumes de paso, expediente 126/09

N.º Expte.126/09. Expropiación. Resolución do 8 de xaneiro de 2014 da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiación e imposición de servidumes de paso da instalación eléctrica que se describe: De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o martes 20 de febreiro de 2014, ás 13.00 horas, para que o pagador da entidade beneficiaria, “UNIÓN FENOSA DISTRIBUCIÓN, S. A.”, proceda, na oficina da Casa Consistorial de CAMBRE, aos pagos do prezo xusto e xuros, por expropiación e imposición de servidumes de paso da liña eléctrica LMTS, CTC, RBT SOBRECARREIRA (expte. n.º 12609), aos interesados propostos como titulares das fincas afectadas, aos que se lles dirixirá notificación individual ao efecto. Esta publicación realízase igualmente aos efectos do artigo 59.4 da Lei 30/1992 do 26 de novembro, de Réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5º da citada Lei de expropiación forzosa. A Coruña, 8 de xaneiro de 2014. A xefa territorial Por ausencia O xefe do servizo de administración industrial Art.39.3 Decreto 324/2009 (D. O. G. n.º 117, do 17/06/2009) Eduardo Patricio Lambourne Redondo
05/09/2014 | Administración LocalMunicipal
Porto do Son
Edicto

EDICTO Aprobación definitiva de modificacións orzamentarias Rematado o trámite de información pública do expediente de modificación orzamentaria nas modalidades de “crédito extraordinario 1/2014” e “Suplemento de crédito 1/2014”, aprobado inicialmente polo Pleno da Corporación na sesión extraordinaria do 28 de xullo de 2014, e considerándose definitivamente aprobado o referido acordo, ao abeiro do disposto nos artigos 177.2 e 169.1 do RD lexislativo 2/2004, do 5 de marzo, texto refundido da Lei reguladora das facendas, procédese á publicación do resume do orzamento a nivel de capítulos achegando as modificacións aprobadas: ESTADO DE INGRESOS ESTADO DE GASTOS Contra este acto, que pon fin á vía administrativa, poderase interpoñer, de conformidade co artigo 171.1 do Real decreto lexislativo 2/2004, do 5 de marzo, directamente un recurso contencioso-administrativo no prazo de dous meses, contados desde o seguinte ao da publicación do presente acordo, de acordo co artigo 46.1 da Lei 29/1998, do 13 de xullo, da Xurisdición Contencioso Administrativa. Todo elo sen prexuízo de que poida interpoñer calquera outro que estime oportuno en defensa do seu interese. Porto do Son, 2 de setembro de 2014. O alcalde Asdo.: José Luis Oujo Pouso
05/09/2014 | Administración LocalMunicipal
Santiso
Anuncio aprobación bases da convocatoria pública de axudas ao estudo para o curso académico 2013/2014

A Xunta de Goberno Local, en sesión celebrada en data 22 de agosto de 2014, aprobou as seguintes bases, o cal se fai público para xeral coñecemento e para que presenten as solicitudes no prazo establecido na base 3ª. O obxecto das presentes bases é regular a concesión de axudas ao estudo para o curso académico 2013/2014. A concesión destas axudas estará suxeita a dipoñibilidade orzamentaria. Poderán solicitar estas axudas os alumnos de 5º- 6º de Primaria e 1º - 2º da ESO matriculados durante o curso académico 2013/2014 en centros docentes sostidos con fondos públicos que estivesen empadroados durante ese período no Concello de Santiso e que obtivesen unha nota media igual ou superior a 7.1) Os solicitantes cumprimentarán o modelo de solicitude, que poderán atopar nas oficinas xerais do Concello, e presentarano acompañado dos seguintes documentos: - Fotocopia compulsada do DNI do solicitante. - Fotocopia compulsada do libro de familia. - Volante de empadroamento no Concello de Santiso que acredite a condición esixida na base 2ª. - Certificado do centro docente onde estea escolarizado o alumno no que se especifique a nota media obtida por este. - Número de conta corrente bancaria onde se efectuará o ingreso.2) Naquelas solicitudes nas que se observe a falta de documentación fundamental para a súa valoración, será solicitada por escrito ao interesado para que no prazo máximo de 10 días dende a recepción da comunicación, presente a documentación solicitada. Se transcurrido ese prazo non se presentara, procederase ao arquivo do expediente.3) O prazo de presentación de solicitudes será ata o 30 de outubro do 2014. Unha vez finalizado o prazo de presentación de solicitudes e comprobados os datos subministrados dictarase a correspondente proposta de resolución de concesión ou denegación debidamente motivada das solicitudes presentadas, xunto con toda a documentación remitirase á Xunta de Goberno Local a fin de que este órgano, previo informe de fiscalización da Intervención, dicte a resolución definitiva. O importe de cada axuda será de 245€. Para o non regulado nestas bases estarase ao disposto na Lei 38/2003, de 17 de novembro, Xeral de Subvencións.>> Santiso, 25 de agosto de 2014. O alcalde Asdo.: Manuel Adán López
05/09/2014 | Administración LocalMunicipal
Oza-Cesuras
Exposición pública das contas xerais de Oza dos Ríos e Cesuras do exercizo 2013

A N U N C I O (Para o ámbito territorial dos antigos municipios de Oza dos Ríos e de Cesuras, conforme ao réxime transitorio determinado polo artigo 6.3 do Decreto 83/2013, do 6 de xuño, DOG do 7/7/2013 e aos acordos de índole organizativa e réxime transitorio adoptados pola comisión xestora do Concello e publicados no BOP 31.07.2013). Formuladas e rendidas as contas xerais desta entidade correspondente aos antigos municipios de Oza dos Ríos e de Cesuras do exercicio de 2013, integradas polas contas a que fai referencia o artigo 209 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, e informada pola Comisión Especial de Contas, expóñense ao público cos documentos que as xustifican, na Vicesecretaría deste Concello, polo prazo de quince días hábiles, contados a partir do seguinte ao da inserción do presente anuncio no Boletín Oficial da Provincia, ao obxecto de que os interesados poidan examinala e presenta-las reclamacións, reparos ou observacións que estimen pertinentes, durante dito prazo de exposición e os oito días seguintes, de conformidade co disposto no artigo 212.3 do citado texto legal e demais disposicións concordantes vixentes. Oza-Cesuras, 2 de setembro de 2014. O PRESIDENTE DA COMISIÓN XESTORA Asdo.: José Pablo González Cacheiro
05/09/2014 | Administración LocalMunicipal
Betanzos
Aprobación definitiva do presuposto 2014

ANUNCIO DE APROBACIÓN DEFINITIVA A Xunta de Goberno Local, en sesión celebrada o día 28 de agosto de 2014, facendo uso das atribucións establecidas na disposición adicional décimosesta da Lei 7/85, do 2 de abril, de bases de réxime local, aprobou definitivamente o orzamento 2014 que inclúe anexo de persoal que se incorpora do anterior orzamento. Cumprindo o disposto no artigo 169.3 do Real decreto lexislativo 2/2004, do 5 de marzo, faise público, resumido por capítulos. ESTADO DE GASTOS ESTADO DE INGRESOS O cadro de persoal corresponde co aprobado no presuposto do exercicio 2012, en relación co de 2008, que foi publicado no Boletín n.º 224, de data 23 de novembro de 2012. Contra o presente acordo cabe interpoñer recurso contencioso-administrativo ante a correspondente Sala do Tribunal Superior de Xustiza de Galicia no prazo de dous meses, contados a partir do día seguinte ao da presente publicación. Betanzos, 29 de agosto de 2014. O alcalde José Ramón García Vázquez
05/09/2014 | Administración LocalMunicipal
Vilarmaior
Delegación Alcaldía

Por esta Alcaldía, con data 07/08/2014 dictouse o seguinte Decreto: “Con motivo das vacacións anuais, e en uso das facultades que me confiren os artigos 21.3 da lei 7/1985 reguladora das bases do réxime local, 63 da Lei 5/97 de administración local de Galicia e 43 e seguintes do Regulamento de Organización, Funcionamento e Réxime Xurídico das Entidades Locais. RESOLVO: 1º.- Delegar tódalas funcións da Alcaldía no primeiro Tenente de Alcalde, D. Manuel Varela López.2º.- Dispoñer que a devandita delegación produza efectos desde o día 11 de agosto de 2014 ao 27 de agosto de 2014, ámbolos dous incluídos.3º.- Notificar o presente Decreto ao Maria Eloisa Todiras Arienza, dispoñer a súa inserción no Boletín Oficial da Provincia e dar conta do mesmo ao Pleno do Concello na primeira sesión que celebre. Así o ordea e asina o Alcalde Presidente, en Vilarmaior, o sete de agosto de dous mil catorce.” Vilarmaior, 07 de agosto de 2014. O ALCALDE, Carlos Vázquez Quintián
05/09/2014 | Administración LocalMunicipal
Irixoa
Modificación ordenanza fiscal núm.12 da taxa por subministro de auga potable

De acordo co establecido no art.17.2 do Real Decreto Lexislativo 2/2004, do 5 de marzo (Texto Refundido da Lei reguladora das Facendas Locais), procédese á exposición publica do expediente de modificación da ordenanza fiscal nº 12 da taxa polo servizo de subministro municipal domiciliario de auga potable (incremento do mínimo de consumo das explotacións agropecuarias). A modificación foi aprobada provisionalmente por acordo municipal plenario do 27-8-2014. O expediente estará á disposición do público na Secretaría do concello durante o prazo de 30 días hábiles, establecéndose que, no caso de que non se presenten alegacións, a citada aprobación provisional se converta automaticamente en definitiva. Irixoa, 28 de agosto de 2014 O ALCALDE Antonio Deibe Sanmartín
05/09/2014 | Administración LocalMunicipal
A Pobra do Caramiñal
Relación debedores exercicio 2010

José M. Fernández Parada, Recadador do Concello da Pobra do Caramiñal-A Coruña- FAGO SABER: Que iniciado expediente executivo, e intentada a notificación persoal esta non foi posible, efectuase NOTIFICACIÓN POR COMPARECENCIA ós suxeitos pasivos que a continuación se relacionan e que figuran en relacións certificadas de debedores correspondentes ó exercicio 2010, polos conceptos que se indican. En ditas relacións o Sr. Tesoureiro do Concello da Pobra do Caramiñal – A Coruña – ditou a seguinte Providencia: PROVIDENCIA: En virtude do título acreditativo da débeda, e de conformidade co disposto nos artigos 28, 161 e 167 da Lei 58/2003, de 17 de decembro, Xeral Tributaria, declaro a esixibilidade do recargo de apremio e procedo á súa liquidación, que ascende ó DEZ POR CENTO da débeda tributaria pendente, recargo que será do VINTE POR CENTO cando concorran as circunstancias ás que se refiren os apartados 2 e 3 do artigo 28 da Lei 58/2003, de 17 de decembro, Xeral Tributaria, e dispoño que se proceda executivamente contra o patrimonio dos debedores que figuran na relación certificada ou das garantías, no seu caso, se non se efectuase o pago da débeda dentro do prazo establecido no artigo 62.5 da citada Lei. Non obstante o anterior, se xa foi ingresado o importe da débeda pendente unha vez iniciado o período executivo e antes de ter sido notificada a Providencia de Apremio, o recargo de apremio devengado será do CINCO POR CENTO da devandita débeda. Notifíquese esta providencia ós debedores advertíndolle que, si non efectúa o pagamento dentro dos prazos establecidos no artigo 62.5 de Lei 58/2003, de 17 de decembro, Xeral Tributaria, procederase ó embargo dos seus bens. Non sendo posible efectúa-la notificación persoal por descoñecemento dos debedores, e de conformidade co disposto no artigo 112 da Lei 58/2003, de 17 de decembro, Xeral Tributaria, efectuase notificación por medio do presente anuncio, debendo comparecer, por si ou por medio de representante, na Oficina da Recadación Municipal no prazo de 15 días naturais contados a partir do seguinte ó da publicación deste anuncio, para proceder á notificación, advertíndolles que en caso de non comparecer en dito prazo a notificación entenderase producida a tódolos efectos legais o día seguinte ó do vencemento do prazo sinalado. En Pobra do Caramiñal, 22 de Agosto de 2014 O Recadador, Asdo/. José M. Fernández Parada
05/09/2014 | Administración LocalMunicipal
Betanzos
Licitación de obra de restauracion do palco da música de Betanzos

ANUNCIO DE LICITACION 1.–Entidade adxudicadora. a) Organismo: Concello de Betanzos. b) Dependencia que tramita o expediente: Negociado de Contratación.2.–Obxceto do contrato. – Descrición do obxecto: “Restauración do palco da música de Betanzos”. 3.–Tramitación, procedemento e forma de adxudicación. a) Tramitación: ordinaria. b) Forma: procedemento aberto con multiplicidade de criterios.4.–Presuposto base de licitación: 84.716,34 € (IVE incluído). 6.–Garantías. Provisional: non se esixe. Definitiva: 5% do prezo de adxudicación (sen IVE) 7.–Obtención de información e documentación. a) Entidade: Concello de Betanzos, PERFIL DO CONTRATANTE (www.betanzos.net). b) Dirección: praza de Galicia. n.º 1. c) Localidade e código postal: Betanzos, 15300. d) Teléfono 981-776525. e) Data límite de obtención de documentos e información: ata ás 12.00 do último día de presentación de proposicións.8.–Presentación das ofertas. a) Data límite de presentación: 26 días naturais, contados a partir do día seguinte da publicación deste anuncio no BOLETÍN OFICIAL DA PROVINCIA. b) Documentación a presentar: a que consta no prego de condicións administrativas e técnicas. c) Lugar de presentación: praza de Galicia, n.º 1 (edificio Liceo), Betanzos, 15300.9.–Apertura das ofertas. a) Entidade: Concello de Betanzos (Negociado de Contratación). b) Dirección: praza da Galica, n.º 1 (edificio Liceo), 15300 Betanzos. d) Data: terceiro día hábil seguinte ao de finalización do prazo de presentación de proposicións, pasando ao luns de rematar en sábado. e) Hora: 13 horas. Betanzos, 29 de agosto de 2014. O ALCALDE Asdo.: José Ramón García Vázquez
05/09/2014 | Administración LocalMunicipal
Vilarmaior
Aprobación definitiva de suplemento de crédito

ANUNCIO Aprobado definitivamente o expediente de modificación de créditos n.º 4/2014, suplemento de crédito, dentro do vixente orzamento municipal, por acordo adoptado en sesión celebrada o día dezaoito de xullo de dous mil catorce, cuio importe ascende á cantidade de 62.094,51 €, en cumprimento ao disposto no artigo 177.2 en relación co 169.3 do RDL 2/2004, se fai público que despois de dito expediente, o resumo por capítulos do estado de gastos do referido orzamento queda da seguinte forma: O que se fai público para xeral coñecemento e efectos. Vilarmaior, 28 de agosto de 2014. O ALCALDE, Carlos Vázquez Quintián
05/09/2014 | Administración LocalMunicipal
Irixoa
Modificación ordenanza municipal de tráfico: límites de velocidade en núcleos

De acordo co establecido no art.49. b da Lei 7/1985, do 2 de abril (Bases do Réxime Local), procédese á exposición publica do expediente da modificación da ordenanza municipal de tráfico, circulación de vehículos de motor e seguridade viaria; a ordenanza foi aprobada por acordo plenario do 31-8-2011 e publicada no BOP do 4-11-2011; a presente modificación foi aprobada provisionalmente por acordo municipal plenario do 27-8-2014. O expediente estará á disposición do público na Secretaría do concello durante o prazo de 30 días hábiles, establecéndose que, no caso de que non se presenten alegacións, a citada aprobación provisional se converta automaticamente en definitiva. Irixoa, 28 de agosto de 2014 O ALCALDE Antonio Deibe Sanmartín
05/09/2014 | Administración LocalMunicipal
As Pontes de García Rodríguez
Intervención
Anuncio de aprobación inicial do orzamento do exercicio de 2014

ANUNCIO Aprobación inicial do orzamento xeral do Concello das Pontes para o exercicio económico de 2014 Aprobado inicialmente o orzamento xeral deste Concello para o exercicio económico de 2014 na sesión extraordinaria celebrada o día 1 de setembro de 2014, así como as bases de execución, o anexo de persoal e anexo de investimentos; en cumprimento do disposto no artigo 169.1 do texto refundido da lei reguladora das facendas locais, o expediente exponse ó público polo prazo de quince días hábiles, contados a partir do seguinte ó da inserción deste anuncio no Boletín Oficial Provincial. Durante o devandito prazo tódolos interesados poderán examinalo e presentalas reclamacións que estimen oportunas. O orzamento, así como os anexos reflectidos, quedarán definitivamente aprobados se transcorrido o prazo de exposición ó público non se presentase reclamación algunha. No senso contrario, o Pleno da Corporación disporá do prazo dun mes para resolvelas. O orzamento definitivamente aprobado, así como o cadro de persoal serán obxecto de publicación no Boletín Oficial Provincial, entrando en vigor ó día seguinte ó da súa publicación. As Pontes de García Rodríguez, o 1 de setembro de 2014. O alcalde Valentín González Formoso